คดียุบพรรค : ประวัติ 9 ตุลาการรัฐธรรมนูญ - ประกาศ คปค.ฉบับที่ 27
 1.นายปัญญา ถนอมรอด (ประธานศาลฎีกา) ประธานคณะตุลาการรัฐธรรมนูญ เกิด : 1 ก.ค. 2490 คุณวุฒิ : - พ.ศ.2513 นิติศาสตร์ เกียรตินิยมดี มหาวิทยาลัยธรรมศาสตร์ ประสบการณ์ : - พ.ศ.2516 ผู้ช่วยผู้พิพากษา - ผู้พิพากษา ศาลจังหวัดเชียงใหม่ - หัวหน้าศาล ศาลจังหวัดน่าน - รองอธิบดีศาลแพ่ง - ประธานแผนกคดีพาณิชย์ในศาลฎีกา - รองประธานศาลฎีกา นายปัญญาเป็นผู้พิพากษาศาลยุติธรรมตัดสินงานคดีเป็นหลัก เติบโตในหน้าที่การงานจนมีอาวุโสสูงสุดได้ขึ้นเป็นประธานศาลฎีกาเมื่อวันที่ 1 ตุลาคม 2549 สืบต่อจากนายชาญชัย ลิขิตจิตถะ นอกเหนือจากการก้าวขึ้นถึงตำแหน่งสูงสุดในสายอาชีพแล้วล่าสุดนายปัญญายังได้รับรางวัล สัญญา ธรรมศักดิ์ ปี 2550 สำหรับผลงานในทางคดีนายปัญญาได้ตัดสินวางบรรทัดฐานคดีศาลฎีกาไว้ 33 ฎีกา ผ่านประสบการณ์พิพากษาคดี หินๆ มามากมาย ล่าสุดเป็นผู้อนุมัติให้ องค์คณะผู้พิพากษาศาลฎีกา เปิดซองพิพากษาคดี ค่าโง่ทางด่วน 6 พันล้าน ที่มีปัญหาเนื่องจากเจ้าของสำนวนคือ วิชัย วิวิตเสวี ออกไปเป็นกรรมการป้องกันและปราบปรามการทุจริตแห่งชาติ (ป.ป.ช.) ซึ่งผลสรุปก็คือสามารถรักษาผลประโยชน์ของชาติได้กว่า 6200 ล้านบาท 2.นายอักขราทร จุฬารัตน (ประธานศาลปกครองสูงสุด) รองประธานคณะตุลาการรัฐธรรมนูญ เกิด : 1 เมษายน 2483 คุณวุฒิ : - นิติศาสตรบัณฑิต (มธ.) - เนติบัณฑิต - ปริญญาเอกกฎหมาย มหาวิทยาลัยโรม (อิตาลี) - ศาสตราจารย์พิเศษ คณะนิติศาสตร์ (มธ.) - ปริญญานิติศาสตรดุษฎีบัณฑิตกิตติมศักดิ์ (มธ.) ประสบการณ์ : - เลขานุการกรรมการร่างกฎหมาย - ผู้ช่วยเลขานุการรัฐมนตรีว่าการกระทรวงยุติธรรม - รองเลขาธิการคณะกรรมการกฤษฎีกา - เลขาธิการคณะกรรมการกฤษฎีกา - ประธานสมาคมศาลปกครองสูงสุดระหว่างประเทศ ราชการพิเศษในอดีต : - กรรมการร่างรัฐธรรมนูญ พ.ศ. 2517 - กรรมาธิการร่างรัฐธรรมนูญ พ.ศ. 2521 - สมาชิกสภานิติบัญญัติแห่งชาติ พ.ศ. 2520 - 2522 - ที่ปรึกษากฎหมายของนายกรัฐมนตรี พ.ศ. 2514 - 2524 - สมาชิกวุฒิสภา นักกฎหมายดีเด่นรางวัล สัญญา ธรรมศักดิ์ ประจำปี 2549 นอกจากผลงานในฐานะผู้พิพากษาแล้วยังเขียนตำรากฎหมายมหาชนและหลักสัญญาทางปกครอง มีผลงานคดีสำคัญจำนวนมาก เช่น กรณีเพิกถอนการกระจายหุ้นการไฟฟ้าฝ่ายผลิตแห่งประเทศไทย (กฟผ.) ไอทีวี ฯลฯ ล้วนแล้วแต่เคยผ่านสายตาบุคคลผู้นี้มาแล้วทั้งสิ้น 3.หม่อมหลวง ไกรฤกษ์ เกษมสันต์ ตุลาการรัฐธรรมนูญ เกิด : 1 พฤศจิกายน 2486 คุณวุฒิ : - นิติศาสตรบัณฑิต มหาวิทยาลัยธรรมศาสตร์ - เนติบัณฑิตไทย ประวัติการรับราชการ : - อาจารย์ประจำมหาวิทยาลัยธรรมศาสตร์ - ผู้พิพากษาหัวหน้าศาลจังหวัดแม่สะเรียง ศาลจังหวัดลำปาง - อธิบดีกรมคุมประพฤติ - รองอธิบดีผู้พิพากษาศาลอาญา - ผู้พิพากษาศาลอุทธรณ์ - ประธานศาลอุทธรณ์ภาค 6 - ผู้พิพากษาศาลฎีกา - ผู้พิพากษาหัวหน้าคณะในศาลฎีกา - คณะกรรมการตุลาการศาลยุติธรรม (ก.ต.) ม.ล.ไกรฤกษ์ หรือที่ลูกศิษย์ผู้พิพากษาเรียกว่า อาจารย์หม่อม มีผลงานคดีที่วางบรรทัดฐานให้กับศาลฎีกามากมาย ได้รับการยอมรับจากผู้พิพากษาทั่วประเทศว่าใจซื่อมือสะอาด ตรงไปตรงมา และมีความกล้าหาญในการตัดสินคดี 4.นายสมชาย พงษธา ตุลาการรัฐธรรมนูญ ประวัติการรับราชการ : - ผู้พิพากษาหัวหน้าศาลจังหวัดชลบุรี ศาลจังหวัดทุ่งสง ศาลจังหวัด สมุทรปราการ - รองอธิบดีกรมบังคับคดี - รองอธิบดีผู้พิพากษาศาลแพ่ง - ผู้พิพากษาหัวหน้าคณะในศาลอุทธรณ์ภาค 1 - ผู้พิพากษาศาลฎีกา - ผู้พิพากษาหัวหน้าคณะในศาลฎีกา 5.นายกิติศักดิ์ กิติคุณไพโรจน์ ตุลาการรัฐธรรมนูญ ประวัติการรับราชการ : - ผู้พิพากษาหัวหน้าศาลจังหวัดสงขลา ศาลแขวงสงขลา - รองอธิบดีผู้พิพากษาศาลอาญา - ผู้พิพากษาศาลอุทธรณ์ - ประธานแผนกคดีเยาวชนและครอบครัวในศาลอุทธรณ์ - รองประธานศาลอุทธรณ์ - ผู้พิพากษาศาลฎีกา 6.นายธานิศ เกศวพิทักษ์ ตุลาการรัฐธรรมนูญ ประวัติการรับราชการ : - อาจารย์คณะนิติศาสตร์ จุฬาลงกรณ์มหาวิทยาลัย - อัยการผู้ช่วย - ผู้พิพากษาหัวหน้าศาลจังหวัดมุกดาหาร - ผู้พิพากษาหัวหน้าคณะในศาลภาษีอากรกลาง - ผู้ช่วยผู้พิพากษาศาลฎีกา - เลขานุการศาลฎีกา - รองอธิบดีผู้พิพากษาศาลแพ่งธนบุรี - ผู้พิพากษาหัวหน้าคณะในศาลอุทธรณ์ มีชื่อเสียงเป็นที่ยอมรับในหมู่ผู้พิพากษา ถือเป็นปรมาจารย์ทางประมวลกฎหมายวิธีพิจารณาความอาญาผู้แต่งตำรา ป.วิอาญาและเป็นอาจารย์คณะนิติศาสตร์ จุฬาฯ เนติบัณฑิตยสภา เขียนคำพิพากษาศาลฎีกาเป็นบรรทัดฐานไว้ 86 คดี นอกจากนี้ยังเคยเป็นเลขานุการศาลฎีกาในยุคนายศักดา โมกขมรรคกุล อดีตประธานศาลฎีกาและอดีตองคมนตรี 7.นายนุรักษ์ มาประณีต ตุลาการรัฐธรรมนูญ ประวัติการรับราชการ : - อัยการผู้ช่วย - ผู้พิพากษาหัวหน้าศาลจังหวัดไชยา ศาลจังหวัดภูเก็ต - รองอธิบดีผู้พิพากษาภาค 6 - ผู้พิพากษาหัวหน้าคณะในศาลอุทธรณ์ภาค 8 - ประธานแผนกคดีเยาวชนและครอบครัวในศาลอุทธรณ์ภาค 7 ผู้พิพากษาที่เคยเป็นอัยการ เป็นเพื่อนร่วมรุ่นวิทยาลัยป้องกันราชอาณาจักรกับ พล.อ.วินัย ภัททิยกุล เลขาธิการคณะมนตรีความมั่นคงแห่งชาติ ทั้งยังเป็นผู้เสนอแนวคิดแหวกแนว เช่น ลงมติสนับสนุนให้นายกรัฐมนตรีสามารถมาจากคนนอกได้ 8.นายจรัญ หัตถกรรม ตุลาการรัฐธรรมนูญ เกิด : 10 มกราคม 2481 คุณวุฒิ : - พ.ศ.2506 นิติศาสตรบัณฑิต มหาวิทยาลัยธรรมศาสตร์ - พ.ศ.2507 เนติบัณฑิตไทย สำนักอบรมศึกษากฎหมายแห่งเนติบัณฑิตยสภา - พ.ศ.2534 วิทยาลัยป้องกันราชอาณาจักร รุ่นที่ 33 ประวัติการรับราชการ : - ผู้ช่วยผู้พิพากษา (18 ธันวาคม 2510 ถึง 18 ธันวาคม 2511) - ผู้พิพากษาประจำกระทรวง - ผู้พิพากษาศาลจังหวัดปราจีนบุรี - ผู้พิพากษาประจำกระทรวงช่วยราชการศาลอุทธรณ์ - ผู้พิพากษาศาลแขวงธนบุรี (19 ธันวาคม 2511 ถึง 30 กันยายน 2519) - ผู้พิพากษาหัวหน้าศาลประจำกระทรวง - ผู้พิพากษาหัวหน้าศาลจังหวัดไชยา - ผู้พิพากษาหัวหน้าศาลจังหวัดปทุมธานี (1 ตุลาคม 2519 ถึง 31 มีนาคม 2526) - ผู้พิพากษาศาลแพ่งและผู้พิพากษาหัวหน้าคณะในศาลแพ่ง (1 เมษายน 2526 ถึง 30 เมษายน 2530) - รองอธิบดีผู้พิพากษาภาค 8 และภาค 6 (1 ตุลาคม 2530 ถึง 16 เมษายน 25 32) - รองปลัดกระทรวงยุติธรรม (17 เมษายน 2532 ถึง 17 พฤศจิกายน 2535) - รักษาราชการแทนปลัดกระทรวงยุติธรรมและเป็นคณะกรรมการตุลาการโดยตำแหน่ง (2 ตุลาคม 2534 ถึง 6 ธันวาคม 2534) (7 ตุลาคม 2535 ถึง 17 พฤศจิกายน 2535) - รองอธิบดีผู้พิพากษาศาลแพ่ง (18 พฤศจิกายน 2535 ถึง 3 ตุลาคม 2536) - ผู้พิพากษาศาลฎีกาและผู้พิพากษาหัวหน้าคณะในศาลฎีกา (4 ตุลาคม 2536 ถึง 30 กันยายน 2542) - ผู้พิพากษาอาวุโสในศาลอาญา (1 ตุลาคม 2542 ถึง 21 กุมภาพันธ์ 2543) - ตุลาการศาลปกครองสูงสุด(27 มีนาคม 2543 ถึง ปัจจุบัน) นายจรัญ อดีตผู้พิพากษาศาลฎีกาที่ย้ายมาศาลปกครองสูงสุด ขึ้นชื่อว่าเป็นผู้พิพากษาสุดเฮี้ยบ มีผลงานโด่งดังนั่นคือ เพิกถอนการกระจายหุ้นกฟผ. ตามพระราชกฤษฎีกาการแปรรูปกฟผ.ที่ผ่านคณะรัฐมนตรีสมัยรัฐบาล พ.ต.ท.ทักษิณ ชินวัตร ทั้งยังเป็นหนึ่งในตุลาการผู้ตัดสิน คดีเพิกถอนคำวินิจฉัยของอนุญาโตตุลาการกรณีสัมปทานไอทีวี ซึ่งส่งผลให้บริษัทไอทีวีต้องจ่ายค่าสัมปทานและค่าปรับมูลค่ากว่าแสนล้านบาทให้กับสำนักนายกรัฐมนตรี นอกจากนี้ยังเคยปะทะคารมกับนายสมศักดิ์ โตรักษา ทนายความของพรรคไทยรักไทยในศาลระหว่างการพิจารณาคดียุบพรรคด้วย 9.นายวิชัย ชื่นชมพูนุท ตุลาการรัฐธรรมนูญ เกิด : 1 พฤศจิกายน 2486 คุณวุฒิ : - นิติศาสตรบัณฑิต มหาวิทยาลัยธรรมศาสตร์ - เนติบัณฑิตไทย ประวัติการรับราชการ : - ผู้พิพากษาหัวหน้าคณะในศาลอุทธรณ์ ศาลอุทธรณ์ - ผู้พิพากษาศาลฎีกา ศาลฎีกา - ผู้พิพากษาหัวหน้าคณะในศาลฎีกา ศาลฎีกา - ประธานแผนกคดีภาษีอากรในศาลฎีกาจาก www.manager.co.thประกาศ คปค.ฉบับ ที่ 27 ประกาศ คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 27 เรื่อง การแก้ไขประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 15 ลงวันที่ 21 กันยายน พ.ศ.2549 ตามที่ได้มีประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 15 ลงวันที่ 21 กันยายน พ.ศ.2549 ให้พระราชบัญญัติประกอบรัฐธรรมนูญว่าด้วยพรรคการเมือง พ.ศ.2541 มีผลบังคับใช้ต่อไปนั้น เพื่อให้เกิดความชัดเจนในการมีผลบังคับใช้ของกฎหมายดังกล่าว รวมทั้งกำหนดเรื่องการเพิกถอนสิทธิเลือกตั้งของผู้เกี่ยวข้องกับการกระทำการต้องห้ามตามกฎหมายนั้น คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข จึงมีประกาศดังต่อไปนี้ ข้อ 1 ให้ยกเลิกความในข้อ 1 ของประกาศของคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 15 ลงวันที่ 21 กันยายน พ.ศ.2549 และให้ใช้ความต่อไปนี้ ข้อ 1 การยกเลิกรัฐธรรมนูญแห่งราชอาณาจักรไทย มิให้กระทบกระเทือนพระราชบัญญัติประกอบรัฐธรรมนูญว่าด้วยพรรคการเมือง พ.ศ.2541ด้วยพระราชบัญญัติประกอบรัฐธรรมนูญว่าด้วยพรรคการเมือง พ.ศ.2541 ยังคงบังคับใช้ต่อไป จนกว่าจะมีกฎหมายแก้ไขเพิ่มเติม หรือยกเลิก ข้อ 2 การห้ามพรรคการเมืองดำเนินการประชุม หรือดำเนินกิจการใดๆ ในทางการเมือง ตามประกาศของคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 15 ลงวันที่ 21 กันยายน พ.ศ.2549 ให้ยังคงมีผลบังคับใช้ต่อไป จนกว่าคณะรัฐมนตรีจะมีมติเป็นอย่างอื่น ข้อ 3 ในกรณีที่ศาลรัฐธรรมนูญหรือองค์กรอื่นที่ทำหน้าที่ศาลรัฐธรรมนูญ มีคำสั่งให้ยุบพรรคการเมืองใด เพราะเหตุกระทำการต้องห้าม ตามพระราชบัญญัติประกอบรัฐธรรมนูญ ว่าด้วยพรรคการเมือง พ.ศ.2541 ให้เพิกถอนสิทธิเลือกตั้งของกรรมการบริหารพรรคการเมืองนั้นมีกำหนด 5 ปี นับตั้งแต่วันที่มีคำสั่งให้ยุบพรรค ข้อ 4 ผู้ใดถูกเพิกถอนสิทธิเลือกตั้งโดยคำสั่งของศาล ตามพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร และสมาชิกวุฒิสภา พ.ศ.2541 ก่อนวันที่ประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข ฉบับที่ 3 ลงวันที่ 19 กันยายน พ.ศ.2549 ใช้บังคับ ให้ผู้นั้นยังคงถูกเพิกถอนสิทธิเลือกตั้งตามคำสั่งของศาลต่อไป ประกาศ ณ วันที่ 30 กันยายน พ.ศ.2549 พล.อ.สนธิ บุญยรัตกลิน หัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข
 1.นายปัญญา ถนอมรอด (ประธานศาลฎีกา) ประธานคณะตุลาการรัฐธรรมนูญ เกิด : 1 ก.ค.
คดียุบพรรคการเมือง 2549,คดียุบพรรคไทยรักไทย,ตุลาการรัฐธรรมนูญ,ประกาศ คปค. ฉบับที่ 27,พรรคไทยรักไทย,ยุบพรรคไทยรักไทย